

 **REPUBLIKA HRVATSKA**

**ŽUPANIJA PRIMORSKO GORANSKA**

 **GRAD CRES**

 **GRADONAČELNIK**

Klasa: 943-01/19-1/35

Ur.broj: 2213/02-02-20-

Cres, 8. rujna 2020. godine

**GRAD CRES**

**GRADSKO VIJEĆE**

**- ovdje-**

Na temelju članka 35. i 391. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/17), članku 47. Statuta Grada Cresa (SN PGŽ br. 29/09, 14/13, 05/18, 25/18, 22/20), članka 2. i 7. Odluke o gospodarenju nekretninama („Službene novine Primorsko – goranske županije“ br. 38/18), podnosim Gradskom vijeću Grada Cresa na razmatranje i usvajanje

**Prijedlog**

**Zaključka o raspisivanju javnog natječaja za prodaju nekretnina u vlasništvu Grada Cresa**

**I. Pravni temelj za donošenje Zaključka**

*- članak 35. i 391. Zakona o vlasništvu i drugim stvarnim pravima (NN br. 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 90/10, 143/12, 152/14;*

*- članak 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/179);*

*- članak 29. Statuta Grada Cresa (SN PGŽ br. 29/09, 14/13, 05/18 i 25/08);*

*- članak 2. i 7. Odluke o gospodarenju nekretninama („Službene novine Primorsko – goranske županije“ br. 38/18)*

**II. Ocjena stanja i obrazloženje Zaključka**

Proračunom Grada Cresa za 2020. godinu planirano je ostvarenje prihoda od prodaje nekretnina.

Uvidom u zemljišnu knjigu Općinskog suda u Rijeci, Stalne službe u Malom Lošinju utvrđeno je da je Grad Cres vlasnik nekretnina upisanih u k.o. Cres oznake č.zem. 82/14 površine 105 m2, č.zem. 82/15 površine 403 m2 i 82/16 površine 60 m2 (zemljišnoknjižna površina), u cjelini, u naravi neizgrađena građevinska zemljišta unutar građevinskog područja izdvojenih namjena grada Cresa, sportsko rekreacijske namjene – rekreacije (R2k).

Sukladno obvezi Grada Cresa da građevinsko zemljište privodi namjeni definiranoj prostornoplanskom dokumentacijom, utvrđuje se interes Grada Cresa za prodaju predmetnih nekretnina i predlaže da se nekretnine prodaju zajedno.

Prema čl. 391. st. 1. Zakona o vlasništvu i drugim stvarnim pravima, nekretnine u vlasništvu jedinica lokalne samouprave tijela nadležna za njihovo raspolaganje mogu otuđiti ili njome na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ako zakonom nije drukčije određeno.

Sukladno članku 6. Odluke o gospodarenju nekretninama, kod svake pojedine prodaje nekretnine tržišna vrijednost utvrđuje se po ovlaštenom sudskom vještaku ili stalnom sudskom procjenitelju.

Procjembenim elaboratom br. 029/20-184-VJ/19 izrađenim od društva Energootok d.o.o. iz Malog Lošinja po stalnom sudskom vještaku i procjenitelju Željku Joviću, izvršena je procjena uvodno označenih nekretnina i to za:

 - č.zem. **82/14** k.o. Cres, koja se prema prostornoplanskoj dokumentaciji nalazi unutar zone sportsko – rekreacijske namjene – rekreacija (R2k), u iznosu od **127.000,00** kuna;

- č.zem. **82/15** k.o. Cres, koja se prema prostornoplanskoj dokumentaciji nalazi unutar zone sportsko – rekreacijske namjene – rekreacija (R2k) i djelomično unutar zone pomorskog dobra (stoga je predmet prodaje površina od 360 m2 koja se nalazi izvan zone pomorskog dobra), u iznosu od **435.000,00** kuna;

- č.zem. **82/16** k.o. Cres, koja se prema prostornoplanskoj dokumentaciji nalazi unutar zone sportsko – rekreacijske namjene – rekreacija (R2k), u iznosu od **72.500,00** kuna;

Ukupna vrijednost nekretnina koje su predmet prodaje utvrđena je u iznosu od **634.500,00** kuna.

Sukladno odredbi članka 48. Zakona o lokalnoj i područnoj (regionalnoj) samoupravi, a s obzirom na utvrđenu vrijednost naprijed navedenih nekretnina, o predmetnom raspolaganju odlučuje predstavničko tijelo.

Prema odredbi članka 7. Odluke o gospodarenju nekretninama, nakon što se utvrdi tržišna vrijednost nekretnine, odluku o raspisivanju javnog natječaja donosi nadležno tijelo ovisno o vrijednosti nekretnine.

Slijedom navedenog, predlaže se Gradskom vijeću Grada Cresa donošenje Zaključka o raspisivanju javnog natječaja za prodaju naprijed navedenih nekretnina po početnoj kupoprodajnoj cijeni u iznosu od 634.500,00 kuna.

GRADONAČELNIK

Kristijan Jurjako *v.r.*

**IV. Tekst prijedloga Zaključka**

Na temelju članka 35. i 391. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/17), članka 29. Statuta Grada Cresa (SN PGŽ br. 29/09, 14/13, 05/18 i 25/18) i članka 2. i 7. Odluke o gospodarenju nekretninama („Službene novine Primorsko – goranske županije“ br. 38/18), Gradsko vijeće Grada Cresa na sjednici održanoj dana \_\_\_\_\_\_\_\_ 2020. godine, donijelo je

**Zaključak**

**o raspisivanju javnog natječaja za prodaju nekretnina u vlasništvu Grada Cresa**

**I.**

Utvrđuje se da postoji interes Grada Cresa za prodaju nekretnina u naselju Cres, upisanih u k.o. Cres, oznake č.zem. 82/14 površine 105 m2, u cjelini, č.zem. 82/15 površine 403 m2, u 360/403 dijela, č.zem. 82/16 površine 60 m2 u cjelini.

Nekretnine iz stavka 1. u naravi čine neizgrađena građevinska zemljišta unutar građevinskog područja izdvojenih namjena grada Cresa, sportsko rekreacijske namjene – rekreacije (R2k).

**II.**

 Nekretnine iz točke I. prodavati će se isključivo zajedno.

 **III.**

Početna kupoprodajna cijena utvrđuje se u iznosu od 634.500,00 kuna.

 **IV.**

Kupca se obvezuje da samostalno i o vlastitom trošku kupljene nekretnine privede namjeni sukladno dokumentima prostornog uređenja, izvrši usklađenje zemljišnoknjižnog i katastarskog stanja nekretnina sa stanjem u naravi, te izvrši eventualno izmještanje instalacija i / ili priključaka koji se mogu nalaziti na nekretninama, sve bez prava da od prodavatelja traži naknadu troškova u vezi s navedenim.

**V.**

Ovlašćuje se Gradonačelnik Grada Cresa na raspisivanje i provedbu postupka javnog natječaja za prodaju nekretnina.

**VI.**

Ovaj Zaključak stupa na snagu danom donošenja, a objavit će se u „Službenim novinama Primorsko – goranske županije“.

Klasa: 943-01/19-1/35

Ur.broj: 2213/02-01-20-10

U Cresu, \_\_\_\_\_\_\_\_\_ 2020. godine

GRAD CRES

GRADSKO VIJEĆE

Predsjednik

Marčelo Damijanjević